ระเบียบ ก.บ.ศป. ว่าด้วยการจัดทําประกันภัยทรัพย์สินของสํานักงานศาลปกครองพ.ศ. ๒๕๖๔ โดยที่เป็นการสมควรมีระเบียบว่าด้วยการจัดทําประกันภัยทรัพย์สินของสํานักงานศาลปกครองอาศัยอํานาจตามความในมาตรา ๔๑/๘ (๑) และ (๖) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครองและวิธีพิจารณาคดีปกครอง (ฉบับที่ ๙) พ.ศ. ๒๕๖๐ และมาตรา ๔๑/๘ (๘) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครองและวิธีพิจารณาคดีปกครอง (ฉบับที่ ๑๔) พ.ศ. ๒๕๖๔ ก.บ.ศป. จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบ ก.บ.ศป. ว่าด้วยการจัดทําประกันภัยทรัพย์สินของสํานักงานศาลปกครอง พ.ศ. ๒๕๖๔"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบ ข้อบังคับ หรือคําสั่งอื่นใดในส่วนที่มีกําหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้"ทรัพย์สินของสํานักงาน" หมายความว่า รถราชการและทรัพย์สินอื่นของสํานักงานศาลปกครองตามที่ ก.บ.ศป. กําหนด"รถราชการ" หมายความว่า รถส่วนกลางและรถประจําตําแหน่งตามระเบียบคณะกรรมการข้าราชการฝ่ายศาลปกครองว่าด้วยรถราชการ"สํานักงาน" หมายความว่า สํานักงานศาลปกครอง"เลขาธิการ" หมายความว่า เลขาธิการสํานักงานศาลปกครองข้อ ๕ ทรัพย์สินของสํานักงานที่จะเสนอขอทําประกันภัยได้ ต้องเป็นไปตามหลักเกณฑ์ดังนี้(๑) เป็นทรัพย์สินที่เมื่อเกิดความเสียหายแล้ว อาจส่งผลกระทบหรือเป็นอันตรายต่อชีวิตหรือทรัพย์สินของบุคคลอื่น หรือ(๒) เป็นทรัพย์สินที่มีความสําคัญในการสนับสนุนการบริหารจัดการคดีปกครองหรือมีมูลค่าสูงซึ่งเมื่อได้รับความเสียหายแล้วจะส่งผลกระทบต่อการปฏิบัติงานของสํานักงานในภาพรวมข้อ ๖ ให้สํานักงานจัดให้มีการทําประกันภัยทรัพย์สินของสํานักงานได้ตามความจําเป็นและเหมาะสม โดยพิจารณาถึงสถานะงบประมาณของสํานักงานเป็นสําคัญ และเป็นไปตามระเบียบก.บ.ศป. ว่าด้วยการงบประมาณให้เลขาธิการเป็นผู้พิจารณาอนุมัติการทําประกันภัยทรัพย์สินของสํานักงาน โดยคัดเลือกผู้รับประกันภัยจากบริษัทมหาชนจํากัดที่ได้รับใบอนุญาตประกอบธุรกิจประกันภัย หรือสาขาของบริษัทประกันภัยต่างประเทศที่ได้รับใบอนุญาตประกอบธุรกิจประกันภัยในราชอาณาจักรตามกฎหมายว่าด้วยประกันภัยข้อ ๗ นอกเหนือจากการจัดทําประกันภัยภาคบังคับตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕ ให้กับรถราชการทุกคันแล้ว การจัดทําประกันภัยรถราชการภาคสมัครใจ ให้เป็นไปตามหลักเกณฑ์ ดังนี้(๑) เป็นรถส่วนกลางที่ใช้ในการปฏิบัติงานตามภารกิจของสํานักงาน หรือ(๒) เป็นรถประจําตําแหน่งที่จัดให้ผู้ดํารงตําแหน่งตามระเบียบคณะกรรมการข้าราชการฝ่ายศาลปกครองว่าด้วยรถราชการข้อ ๘ ให้สํานักงานจัดทําประกันภัยรถราชการตามข้อ ๗ โดยกําหนดให้เป็นประกันภัยประเภทที่ ๓ ที่คุ้มครองผู้ขับขี่และผู้โดยสารด้วย หรือประกันภัยประเภทอื่นในลักษณะเดียวกันตามที่สํานักงานกําหนด ยกเว้นรถส่วนกลางที่อยู่ในความครอบครองของสํานักงานศาลปกครองยะลาให้สํานักงานจัดทําประกันภัยประเภทที่ ๓ ขึ้นไป ที่มีการครอบคลุมถึงภัยก่อการร้ายหรือความไม่สงบในพื้นที่ในกรณีที่รถราชการมีการจัดทําประกันภัยไว้อยู่แล้วตามสัญญาซื้อขายหรือสัญญาเช่าสํานักงานไม่ต้องจัดให้มีการประกันภัยรถราชการในช่วงเวลาตามสัญญาดังกล่าวหากผู้ใช้รถประจําตําแหน่งผู้ใดประสงค์จะให้สํานักงานจัดทําประกันภัยประเภทอื่นนอกเหนือจากวรรคหนึ่ง ผู้นั้นต้องรับผิดชอบค่าเบี้ยประกันภัยตามสัญญาประกันภัยข้อ ๙ ให้ ก.บ.ศป. มีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๑๐ ให้เลขาธิการเป็นผู้รักษาการตามระเบียบนี้ และให้มีอํานาจออกประกาศ คําสั่งหรือหลักเกณฑ์และวิธีการเพื่อประโยชน์ในการปฏิบัติตามระเบียบนี้ผู้มีอํานาจลงนาม ประกาศ ณ วันที่ ๒๘ พฤษภาคม พ.ศ. ๒๕๖๔ ปิยะ ปะตังทา ประธานศาลปกครองสูงสุด ประธานกรรมการบริหารศาลปกครอง